# 2η Εβδομάδα Επιστήμης και Τεχνολογίας Τμήματα Διοίκησης Συστημάτων Εφοδιασμού

Σας ενημερώνουμε για τη διεξαγωγή της 2ης Εβδομάδας Επιστήμης και Τεχνολογίας που διοργανώνει για δεύτερη συνεχή χρονιά το Τμήμα ΤΕΙ της πόλης μας με σημαντικές εκδηλώσεις που απευθύνονται στους μαθητές, τους νέους αλλά και το ευρύτερο κοινό της πόλης και του Νομού μας , με σκοπό την ευαισθητοποίηση

και ενημέρωση σε θέματα Επιστήμης και Τεχνολογίας .

Φέτος η εβδομάδα συνδιοργανώνεται με το Γεωλογικό Τμήμα του ΑΠΘ , το Μουσείο Φυσικής Ιστορίας του Βόλου ενώ συμμετέχει και το Μουσείο Γεωλογικής Ιστορίας του Ολύμπου με διαλέξεις και έκθεση ορυκτών που αναδεικνύουν

την μοναδική γεωλογική ιστορία του Ολύμπου των Πιερίων και της περιοχής μας γενικότερα.

**Η εναρκτήρια εκδήλωση θα γίνει το Σάββατο 16 Απριλίου 2016 στις 18.00** σύμφωνα με το συνημμένο πρόγραμμα και είναι αφιερωμένη **στη Γεωλογική Ιστορία του Ολύμπου και της Πιερίας** με ομιλητές τους καθηγητές και συνεργάτες του Γεωλογικού Τμήματος του ΑΠΘ, κ Βασίλη Μέλφο, Μάρκο Βαξεβανόπουλο και Αλέξη Χατζηπέτρο ενώ καθ όλη τη διάρκεια της **εβδομάδας 18-22 Απριλίου** θα λειτουργεί **διαδραστική Έκθεση Πειραμάτων** με υπεύθυνο τον καθηγητή κ Χρήστο Πετούση παράλληλα με **έκθεση Ορυκτών και Πετρωμάτων και προβολή ντοκιμαντέρ.**

**Την Τετάρτη 20 Απριλίου στις 19.00** θα γίνει εσπερίδα με θέμα τις εφαρμογές της πληροφορικής στην Εφοδιαστική με παρουσίαση ηλεκτρονικών εφαρμογών

στο εργαστήριο Οργάνωσης Αποθηκών του Τμήματος από τον καθηγητή κ Δ.Φωλίνα και τον μαθηματικό κ Α.Γκρέμο

Όλες οι εκδηλώσεις θα γίνουν στις εγκαταστάσεις του Τμήματος Διοίκησης Συστημάτων Εφοδιασμού, Κανελλοπούλου2 τηλ 2351020940 στην Κατερίνη

Από τη γραμματεία του Τμήματος